|  |  |
| --- | --- |
| Utviklings- og kompetanseetaten | |
| MBU Møtereferat | | |
| Møtegruppe: | MBU | |
| Møtested: | Teams | |
| Møtetid: | 24.06.20 klokken 1100-1300 | |
| Saksbehandler: | Kristin Lehne | |
| Telefon: | 98002976 | |

Til stede:

Fra administrasjonen Fra tillitsvalgte/vernetjenesten

Tor Fjellstad Emil Nygaard Nilsen

Birgit Aakre Erik Haugen

Bjørn Martinsen Karl Johan Klokk

Henriette Dan Solberg

Kristin Lehne

Fraværende: Tone Rakvåg

Innkalling og dagsorden: Godkjent

**MBU sak 07/20 Justering av organisasjonsstruktur i Virksomhetsdialog; Seksjon for konsulenttjenester.**

**Saksfremstilling**

I forbindelse med omorganiseringen som ble iverksatt 1. juni 2018 ble leveranser og tjenester innen kompetanseutvikling, ledelse, OU og strategisk HR organisatorisk plassert i tre ulike seksjoner i to avdelinger/vertikaler. Etatsdirektør har nå vurdert at det er nødvendig å gjøre nødvendige organisatoriske justeringer ved å samle de nevnte fagområdene i en og samme seksjon igjen.

Fagmiljø skal samles for større grad av robusthet og fleksibilitet.

Etatsdirektøren anser det som helt nødvendig at nevnte kjerneoppgaver innen ledelse, OU, personalomstilling og strategisk HR organiseres i et og samme fagmiljø, for bedre bruk av kompetanse på tvers, stabilitet for de ansatte og mer robust leveransekapasitet fremover.

Etatsdirektøren har derfor besluttet at en organisatorisk justering er nødvendig, skissert og gjennomført som følger:

**Administrative konsekvenser:**

* Team personalomstilling tas ut av Konsernservice og blir organisatorisk plassert som eget team i Seksjon for konsulenttjenester i Virksomhetsdialog.
* UKE-akademiet blir organisatorisk plassert som eget team i Seksjon for konsulenttjenester i Virksomhetsdialog.
* To stillinger som rådgivere på strategiske konsernoppgaver blir organisatorisk plassert i Team organisasjon og ledelse i Seksjon konsulenttjenester i Virksomhetsdialog.
* Konsulenter innen LEAN og tjenestedesign flyttes inn under team Organisasjon og Ledelse.
* Konsulenter innen prosjektledelse flyttes inn under team Anskaffelser.
* Konsulenter innen rekruttering tas ut av team Organisasjon og ledelse og rapporterer direkte til seksjonsleder
* Koordinering av satsningsområder med oppfølging av fagnettverk innen beste praksis: Det legges til linjen å følge opp de enkelte fagnettverkene.
* Seksjon for konsulenttjenester endrer navn til Seksjon for virksomhetsutvikling.
* Avdeling for konsernservice endrer navn til Avdeling for konserninnkjøp, da personalomstilling går ut og resterende i avdelingen er tilknyttet samme fagområde.

De arbeidsmiljømessige konsekvensene er beskrevet i egen sak til AMU.

**Vedtak:**Medbestemmelsesutvalget slutter seg til foreliggende forslag til organisatoriske justeringer av varig karakter som beskrevet i saken. Justering av organisatorisk tilhørighet for nevnte fagområder med administrative konsekvenser iverksettes med virkning fra 1. september 2020.

Det skal vurderes å gjøre ytterligere organisatoriske justeringer for å samle fagmiljøer der dette vurderes som hensiktsmessig i løpet av høsten. Ytterligere forslag til endringer vil bli lagt frem for AMU og MBU til behandling.

Vedlegg: Nytt organisasjonskart for Seksjon for konsulenttjenester gjeldende fra 1.9.2020.

**MBU sak 08/20 Endre navn på roller - Saken ble utsatt og ikke behandlet i møtet**.

Medlemmer i seksjonene nedenfor er misfornøyd med navn på rolle. Bakgrunnen er at denne gir en lavere status enn navnet rollen hadde før siste omorganisering. Når det gjelder LRT har navn på rollen og at man går fra to til en rolle vært grundig drøftet mellom tillitsvalgte og ledelse.  
Bruken av begrepet konsulent og controller har i UKE sammenheng hatt en definert betydning. Foreslår at man ser bort fra dette og legger bruken av ordet konsulent og controller på linje med det som ellers er vanlig i offentlige virksomheter. Navneendring på rollene, vil også sammenfalle mer med rollens innhold, og øke forståelsen og forankringen av både rolle og rolleforståelse hos de ansatte.

Forslag til vedtak:

* LRT lønnsseksjonen - Lønnsmedarbeider endres til lønnskonsulent
* LRT Regnskap - Regnkapsmedarbeider endres til regnskapskonsulent
* Servicesenter - Kundebehandler endres til kundekonsulent
* Fakturabehandling - Fakturabehandler endres til fakturacontroller

**Vedtak: Saken utsettes.**

Begrunnelsen for utsettelsen er at de foreslåtte endringen skal forankres og godkjennes i linjen av avdelingsdirektørene før behandling. Dette er en rådgivende sak hvor utvalget kan gi innspill, men hvor arbeidsgiver er ansvarlig/besluttende for stillingene mht ansvar, myndighet, titler og rollebeskrivelser.

Merknad sak 08/20, forslaget som gjelder LRT.

Forslag har blitt lagt frem og vurdert i lys av den utviklingsprosess som pågår og har pågått i LRT siden 1. januar 2020. Det har kommet mange innspill og kommentarer inn fra medarbeiderne som administrasjonen nå skal vurdere i den videre utviklingsprosess. Det vil skje i etterkant av den fase som LRT nå går inn i som handler om utvidelsen fra tre til fem lønnsteam, fordeling av arbeidsoppgaver, medarbeidere og kunder.